cy en cy id de cy fr en en cy en es de cy cy de cy cy fr de cs ga id el eu lb cy en cy fr fa en
Croeso i wefan Cyngor Cymuned Ciliau Aeron. Mae Cyngor Cymuned Ciliau Aeron yn cynrychioli ardal yng nghanol Ceredigion sy’n rhan o Ddyffryn Aeron. Y prif bentrefi o fewn ardal y Cyngor yw Ciliau Aeron a Chilcennin.
Yn 2011 roedd ardal Cyngor Cymuned Ciliau Aeron yn cynnwys 901 o bobl dros 3 oed, gyda 483 (53.6%) o’r rhain yn medru’r Gymraeg. Mae 375 o gartrefi o fewn ardal y Cyngor, ac mae 69% o’r boblogaeth rhwng 17 a 64 oed sy’n byw yn yr ardal yn gweithio naill ai llawn amser neu ran amser. Cafodd 58% o drigolion yr ardal eu geni yng Nghymru.
Mae’r cyngor yn cyfarfod ar nos Iau gyntaf bob mis, heblaw am fis Awst, am 7.30pm yn neuaddau Cilcennin neu Ciliau Aeron bob yn ail. Mae cyfarfodydd y Cyngor yn rhai cyhoeddus ac mae croeso i aelodau’r cyhoedd fynychu. Fel arfer cynhelir y cyfarfodydd drwy gyfrwng y Gymraeg.
Gwefan a ddatblygwyd gan | Website developed by Elfed Jenkins